Deg yixef wis ssin newwi-d awal ɣef ssdeq n leqbayel n zik ɣer tmeṭṭut, uqbel ad dnessebgen ssdeq n leqbayel n zik nehder-d ɣef wazal n tmeṭṭut taqbaylit di tmetti s umata, nerna nessebgen-d tameddurt-is segmi ara d-tlal alamma d assmi ara tuɣal d tamɣart n wexxam, s yin akkin nessenεet-d ssdeq n leqbayel n zik d wazal-is ɣer tmeṭṭut, akked umkanis d uzamul-is di tmetti taqbaylit, nerna nbeggen-d anda i tettεelliq lfeṭṭa-agi, nufa-d belli lfeṭṭa n zik tettwassen s taẓayt-is, d temɣer n wallalen, yerna teṣfa, ur tesɛi ara nnkel tesfillit iwayen yelhan tessawl i lehna d ṣṣehha.